VEGA præsenterer

**DJ Andy Stott udforsker stilhed og støj med smukke lydbilleder i VEGA**

*Torsdag den 8. december indtager den anmelderroste og nyskabende Andy Stott Store VEGA og bringer drømme- og trancelignende tilstande til sit publikum med smukke lydbilleder.*

Den Manchester-baserede producer, [Andy Stott](https://www.facebook.com/Andy-Stott-262174253793725/?fref=ts), nægter at lade sit elektroniske talent begrænse af pre-definerede genrer. Han bevæger sig fra alt imellem dyb techno, garage, stille house, footwork, grime og bølgende pop-mutationer. Der er dog konstanter i hans musik i form af Stotts unikkevekslen mellem dystre og drømmende teksturer, hans legen med rytmen i sangene samt en luftig og sårbar vokal,som alt sammen skaber en dybde og kompleksitet i et betagende smukt musikunivers.

**Intensitet og intelligens i beundringsværdig kompromisløshed**

Senest har Stott udgivet albummet *Too Many Voices* i foråret 2016, vis titel kan ses som en frisk reference til hans diversitet og konstante udvikling inden for musikken. Hans gamle klaverlærer, Alison Skidmore, bidrager med sin yderst delikate vokal på flere af produktionerne. *Too Many Voices* er et album, der med ekstrem intelligens og udefinerede rytmer vækker både melankolske og drømmende følelser hos lytteren. Lyt selv med på nummeret [”Butterflies”](https://www.youtube.com/watch?v=AMqEhvlaKbM) fra albummet.

Stott fik for alvor hul igennem med *Luxury Problems* i 2012, et melodisk techno- og housealbum. Det efterfølgende album, der blev udnævnt til *album of the year* i2014 af Resident Advisor, udkom i slutningen af 2014 med titlen *Faith In Strangers*. Soundvenue skrev dengang om albummet:

*”Man står tilbage med fornemmelsen af albummet som et lille melodisk paradoks, der udforsker forholdet mellem en flydende overjordisk stilhed og en industriel jordisk støj, og det er ganske interessant.”*

**Fakta om koncerten:**

Andy Stott (UK)

Torsdag den 8. december kl. 22.00  
Lille VEGA, Enghavevej 40, 1674 København V

Billetpris: 180 kr. + gebyr

Billetsalg starter i dag via VEGAs hjemmeside og Ticketmaster